তামুলপুৰ : বাক্সা জিলাৰ তামুলপুৰ মহকুমাৰ অন্তৰ্গত বৃহত্তৰ কাউলীত বিগত কিছুদিন ধৰি উদ্বেগজনকভাৱে বৃদ্ধি পাইছে ক'ভিড আক্ৰান্ত লোকৰ সংখ্যা। অঞ্চলটোত পুৰুষ-মহিলাৰ সমান্তৰালভাৱে এতিয়া ভয়াৱহ হাৰত মাৰাত্মক ক'ভিড সংক্ৰমিত হৈছে শিশুৰ দেহত। বিগত তিনিদিনত ২৮ গৰাকী শিশুৰ দেহত ধৰা পৰিছে ক'ভিড। অঞ্চলটোৰ ভয়াবহ ক'ভিডৰ সংক্ৰমণৰ ফলত আতংকিত হৈ পৰিছে অঞ্চলটোৰ ৰাইজ। ইতিমধ্যে বহু লোকক চিকিৎসালয়ত ভৰ্তি কৰোৱা হৈছে।
জিলা উপায়ক্ত গৰাকীয়ে অঞ্চলটোত যাতে ক'ভিড সংক্ৰমণৰ হাৰ আৰু অধিক বৃদ্ধি পাব নোৱাৰে ইয়াৰ বাবে তামুলপুৰ চক্ৰ বিষয়াক উপযুক্ত ব্যৱস্থা গ্ৰহণ কৰাৰ নিৰ্দেশ প্ৰদান কৰিছে। আনহাতে স্বাস্থ্য বিভাগৰ লোকে বৃহত্তৰ অঞ্চলটোৰ কেইবাঠাইত স্থানীয় ৰাইজৰ ক'ভিড পৰীক্ষা সম্পন্ন কৰে। কন্টেইনমেন্ট জ'নৰ পৰা বহু লোক ক'ভিড বিধি ভংগ কৰি ওলাই অহাৰ অভিযোগ উত্থাপিত হোৱাত কন্টেইনমেন্ট জ'নত নিৰাপত্তা ব্যৱস্থা কটকটীয়া কৰা হৈছে।
Search for:
উজনিৰ সভাপতি লাগে ৰাজ্যিক বিজেপিক; কোনে ল'ব ভৱেশ কলিতাৰ স্থান?
